open-index/open-wikipedia-markdown huggingface dataset:
Finnshipping

**Finnshipping** on suomalainen yhtiö, joka kuljettaa erilaisia tuotteita rahtilaivalla maailmalla. Yksi tuote voi esimerkiksi olla selluloosaa, josta valmistetaan paperia. Finnshipping on perustettu vuonna 1954. Perustaja oli Magnus von Hertzen. Yhtiö on toiminut yli 60 vuotta. Finnshippingillä on konttori Helsingissä. Finnshippingillä on toimintaa monissa maissa.  

## Lähteet
* Oscar von Hertzen, haastattelu 
* http://www.finnshipping.fi/
Egyptin kansalliskirjasto ja -arkisto

**Egyptin kansalliskirjasto ja -arkisto** ( *Dār al-Kutub wa-l-Waṯāʾiq al-qaumiyya*; "kansallinen kirjojen ja dokumenttien talo"; ) on Kairossa toimiva Egyptin kansalliskirjasto ja kansallisarkisto. Egyptin kansalliskirjasto on Egyptin suurin kirjasto ja vanhin valtiollinen kirjasto.

Dar-al-Kutab perustettiin vuonna 1870 Rifa’a at-Tahtawin (1801-1872) ehdotuksesta, ja se oli Lähi-idän ensimmäinen kansalliskirjasto. Kirjaston kokoelmat kerättiin useasta lähteestä. Mukaan otettiin myös kartta-aineistoa ja alan instrumentaatiota. Kirjaston kansallisaarteeksi luokiteltuun käsikirjoituskokoelmaan kerättiin Koraanin käsikirjoituksia sekä arabian-, persian- ja turkinkielisiä käsikirjoituksia moskeijoista, valtion virastoista ja lahjoituksina. 

Kirjasto avattiin yleisölle 24. syyskuuta 1870. Toiminnan alkuvaiheessa kokoelmat oli sijoitettu Kairoon Mustafa Fadelin palatsiin. Kokoelmien ja kävijämäärien kasvaessa kansalliskirjastolle ja -arkistolle rakennettiin vuosina 1899–1903 uudisrakennus Kairon Bab Al-Khalqin alueelle. Rakennus avattiin helmikuussa 1904. Rakennuksen ensimmäiseen kerrokseen sijoitettiin arabialaisen antiikin kokoelma (nykyinen islamilaisen taiteen museo) ja kahteen ylimpään kerrokseen kansalliskijaston aineistot. Kokoelmien edelleen kasvaessa kansalliskirjastolle rakennettiin Niilin lähelle Kairon Boulaqin kaupunginosaan uudisrakennus, jonne pääosa kokoelmista, mukaan lukien kirjaston käsikirjoituskokoelmat, siirrettiin vuonna 1971. Toisen lähteen mukaan muutto tähän uudisrakennukseen tapahtui vuodesta 1973 lähtien ja tilat avattiin yleisölle vuonna 1977. Kansalliskirjaston päärakennuksessa on seitsemän kerrosta. Viereisessä lisärakennuksessa toimii Egyptin kansallisarkisto. 

Tammikuussa 2014 kansalliskirjaston ja -arkiston aiemman päärakennuksen vastapäätä sijaitsevaa Kairon turvallisuuspoliisin rakennusta vastaan tehtiin autopommi-isku. Pommin seurauksena Kairon islamilaisen taiteen museo sekä Egyptin kansalliskirjaston ja -arkiston rakennus vaurioitui ja osa kokoelmista tuhoutui tai vaurioitui. Tämä kansalliskirjaston ja -arkiston osin käyttämä rakennus on sittemmin korjattu ja toukokuussa 2018 kerrottiin rakennuksen uudelleenavaamisesta yleisölle 33 miljoonan punnan korjausten jälkeen.

Kansalliskirjaston sijasta painotuotteiden nimikkeiden ISSN-numeroinnista vastaa Egyptissä paikallinen tieteellisen tutkimuksen ja teknologian akatemia ().

YK:n erityisjärjestö Unescon mukaan Egyptin aikuisväestöstä (yli 15-vuotiaat) lukutaitoisia oli 92,0 prosenttia (vuonna 2013).

## Katso myös
*Bibliotheca Alexandrina

## Lähteet

   
## Aiheesta muualla
* IFLA: Egypt   (ifla-world-report.org)
* Dar el Kotob - The National Library and Archive  (cuipcairo.org)
Sydänmaanjärvi

**Sydänmaanjärvi** tarkoittaa ainakin seuraavia asioita:
* Sydänmaanjärvi, järvi Naantalissa
* Sydänmaanjärvi, järvi Pälkäneellä.
Onnen vuodet

**Onnen vuodet** on suomalaisen laulajan ja lauluntekijän Jonne Aaronin ensimmäinen sooloalbumi, joka julkaistiin 26. huhtikuuta 2013. Levyn on tuottanut Jari Latomaa.

*Onnen vuodet* nojaa vahvasti suomalaiseen iskelmämusiikkiin. Jonne Aaron otti vaikutteita muun muassa Tapio Rautavaaralta, Irwin Goodmanilta ja Rauli Badding Somerjoelta. Kappaleet on säveltänyt Jonne Aaron, ja hän vastaa myös sanoituksista Vexi Salmen kanssa. Levyn nimikkokappaleen on sanoittanut Artturi Ketola, ja sitä tarjottiin alun perin Kari Tapiolle.

*Onnen vuodet* nousi Suomen virallisen albumilistan kärkeen kolmeksi viikoksi, ja se myi lopulta platinaa. Yhteensä listaviikkoja albumille kertyi 25. *Onnen vuodet* oli ehdolla vuoden 2013 iskelmäalbumiksi Emma-gaalassa.

Levyltä julkaistiin kaksi singleä, joista ”Taivas itkee hiljaa” nousi Suomen lataus- ja radiosoittolistalle.

## Kappaleet
Kaikki san. ja säv. Jonne Aaron ja Vexi Salmi, ellei muuta mainittu.

## Tekijät

### Muusikot
*Jonne Aaron – laulu, taustalaulu, jousisovitukset
*Jari Latomaa – kitara, koskettimet, urut, haitari, jousisovitukset, taustalaulu, saksofoni
*Jukka Liimatainen – kitara
*Eljas Tikanmäki – rummut, perkussio, kellopeli, urut
*Jaan Wessman – kitara, mandolin, basso, rummut, perkussio, taustalaulu
*Bratislavan sinfoniaorkesteri – jouset

### Muut
*Jari Latomaa – tuotanto, äänitys
*Eljas Tikanmäki – äänitys
*Juuso Nordlund – äänitys
*Hiili Hiilesmaa – miksaus
*Svante Forsbäck – masterointi
*Arwo Mäki – kansitaide
*Nana Simelius – valokuvat
*Asko Kallonen – A&R

## Arvostelut
* Nuorgam: 22/100
* Soundi: 

## Lähteet
Mamadou El Béchir Gologo

**Mamadou El Béchir Gologo** (1924 Koulikoro – 21. maaliskuuta 2009 Bamako) oli malilainen lääkäri, kirjailija ja poliitikko.

Gologo kävi koulunsa Bamakossa ja jatkoi opintojaan William Ponty -koulussa Senegalissa. Hän palveli armeijassa ja valmistui lääkäriksi Dakarissa.

Palvellessaan Office du Nigerin lääkärinä Gologo osallistui Union soudanaise – Rassemblement démocratique africain -puolueen ammattiyhdistystoiminnan järjestämiseen. Vuonna 1957 hänet nimitettiin Ranskan Sudanin terveysministeriön kabinettipäälliköksi. Seuraavana vuonna Gologosta tuli tiedotuslaitoksen apulaisjohtaja ja vuonna 1959 komissaari. Malin itsenäistyttyä vuonna 1960 hänet nimitettiin tiedotuslaitoksen valtiosihteeriksi, sanomalehti *[[L’Essor]]in* johtajaksi ja Malin journalistiliiton puheenjohtajaksi.

Gologon ensimmäinen runokokoelma *Mon coeur est un volcan* ilmestyi Moskovassa vuonna 1961. Sitä seurasi romaani *Le rescapé de l’Ethylos* (1963) ja Kiinan-matkasta kertova *La Chine: un peuple géant au grand destin*, joka julkaistiin ranskaksi ja englanniksi Pekingissä vuonna 1965.

Vuonna 1964 Gologosta tuli tiedotus- ja matkailuministeri ja Malin tietotoimiston johtaja. Hän oli yksi Modibo Keïtan hallituksen radikaaleista marksilaisista, joka kannatti Malissa vuonna 1966 alkanutta ”aktiivista vallankumousta”.

Moussa Traorén marraskuussa 1968 johtaman vallankaappauksen jälkeen Gologo pidätettiin ja lähetettiin vankilaan Kidaliin. Hänet vapautettiin vuonna 1971 ja nimitettiin pian sen jälkeen kansanterveyslaitoksen Bamakon aluepäälliköksi. Vuonna 1977 Gologosta tuli Kansallisen sosiaaliturvainstituutin ja sen terveyskeskuksen johtaja. Vuonna 1979 häntä syytettiin yhdessä muiden US-RDA:n veteraanien kanssa Traorén vastaisen vallankaappausyrityksen suunnittelusta. Hänet tuomittiin neljän vuoden vankeuteen, josta hän vapautui vuonna 1982.

Vankilasta pääsyn jälkeen Gologo menetti lääkärinlupansa ja hän keskittyi eläkkeensä turvin perhe-elämään ja kirjallisiin harrastuksiinsa. 1980-luvulla kirjoitettu toinen romaani *Moudaïna* ilmestyi vuonna 1995. Traorén syrjäyttämisen jälkeen vuonna 1991 Gologo valittiin uudelleen perustetun US–RDA:n pääsihteeriksi, vuonna 1996 varapuheenjohtajaksi ja vuonna 1997 kunniapuheenjohtajaksi. Gologon ansiot yhtenä itsenäisen Malin luojista tunnustettiin virallisesti 2000-luvun alussa.

## Lähteet
Hala Sultan Tekke

**Hala Sultan Tekke** eli **Umm Haramin moskeija** (, ) on moskeija Kyproksen saarella Dromolaxián kylässä lähellä Lárnakan kaupunkia. Se on yksi islaminuskon pyhimmistä paikoista.

Moskeija on perinteen mukaan perustettu vuonna 648 paikalle, jossa profeetta Muhammedin sukulainen Umm Haram kuoli pudottuaan muulin selästä. Tämä oli mukana saaren arabivalloituksella. Nykyiset rakennukset ovat peräisin noin vuodelta 1787, ja ne on kunnostettu viimeisimpänä vuosina 1816 ja 2002. Moskeijaa pidetään islamin neljänneksi pyhimpänä paikkana Mekan, Medinan ja Jerusalemin Al-Aqsan jälkeen, ja se on saaren merkittävin pyhiinvaelluskohde muslimeille.

Moskeija sijaitsee Lárnakan suolajärven lounaisrannalla noin kuusi kilometriä lounaaseen Lárnakasta. Paikalta on löydetty arkeologisissa kaivauksissa merkkejä asutuksesta jo neoliittisella kaudella, ja nimi ”Hala Sultan Tekke” voi viitata myös tähän esihistoriallisen ajan löytöpaikkaan.

## Lähteet

## Aiheesta muualla
Kalopanagiótis

**Kalopanagiótis** () on kylä ja kyläyhdyskunta (*koinótita*) Nikosian alueella Kyproksen tasavallassa Kyproksen saarella. Sen väkiluku on  (2011). 

Kalopanagiótiksen kylä sijaitsee Tróodos-vuoristossa Marathásan laaksossa noin 70 kilometriä länteen pääkaupunki Nikosiasta. Kylän nähtävyyksiin kuuluu muun muassa Pyhän Johannes Lampadisteen luostari (*Moní tou Agíou Ioánni tou Lampadistí*), jonka kirkko on yksi Unescon maailmanperintöluetteloon kuuluvista Tróodoksen maalatuista kirkoista.

## Lähteet

## Aiheesta muualla

* Kalopanayiotis Village. Kylän turismisivut.
Lárnakan suolajärvi

**Lárnakan suolajärvi** (, ) on suolajärvi Kyproksen saarella. Se sijaitsee saaren kaakkoisosassa heti Lárnakan kaupungin eteläpuolella.

Lárnakan suolajärvi on yksi Kyproksen kahdesta suuresta suolajärvestä; toinen on Limassolin suolajärvi. Lárnakan suolajärvi on näistä kahdesta pienempi ja suolaisempi. Se koostuu oikeastaan neljästä erillisestä suolajärvestä, joista kolme on yhteydessä toisiinsa. Suurin järvistä sijaitsee Lárnakan kaupungin ja Lárnakan kansainvälisen lentoaseman välisellä alueella. Pienemmät järvet sijaitsevat lentoaseman eteläpuolella.

Järvialue on merkittävä kosteikkoalue ja se on suojeltu Ramsarin sopimuksella. Suolajärven rannalla sijaitsee merkittävä Hala Sultan Tekken moskeija.

## Lähteet

## Aiheesta muualla
Mamiya

**Mamiya** on japanilainen vuonna 1940 perustettu kameravalmistaja, joka erikoistui ammattivalokuvaajien tarpeisiin valmistamalla monia rullafilmiä käyttäviä kameramalleja. Nykyisin Mamiya kehittää ammattilaistason digitaalisia kuvauslaitteita, ja yhtiön englanninkielinen nimi on *Mamiya Digital Imaging Co., Ltd.* Yritys työllistää noin 200 ihmistä ja sillä on kaksi tehdasta. Mamiyan tytäryritykset Kasco ja USTMamiya valmistavat golfvälineitä. Konsernin on vuodesta 2009 omistanut tanskalainen, ammattikuvaajien digitaaliratkaisuja kehittävä Phase One.

## Historiaa

Mamiya-kamerayhtiön perusti kamerasuunnittelija Seiichi Mamiya yhdessä rahoittajansa Tsunejiro Sugawaran kanssa vuonna 1940. Yritys tuli aluksi tunnetuksi 120-filmikoon kameroista Mamiya Six (1940) ja Linhofin kameroita muistuttavasta lehtikuvauskamerasta Mamiya Press (1960). Läpi 1950-luvun valmistettu Mamiyaflex oli kaksisilmäinen rullafilmikamera, jonka objektiivit (80, 105, 135 ja 180 mm) olivat vaihdettavia. Sen seuraaja oli C Professional -sarja, joka noudatti samaa periaatetta.

Vuosina 1949–1984 yritys valmisti myös kinofilmikoon kameroita, Mamiya-35 (1949), Mamiya Prismat (1961) ja viimeisenä Z-sarja 1970-luvulta 1980-luvulle. Tuotemerkkinä käytettiin ainakin 1960- ja 1970-luvun järjestelmäkameroissa pienellä kirjoitettua tekstiä *mamiya/sekor*.

Mamiyan tunnetuimpia keskikoon filmikameroita oli studiokuvausammattilaisten suosioon noussut yksisilmäinen peiliheijastuskamera RB67, jonka kuvakoko oli 6 &times; 7 cm. Siitä kehittyi sähköisellä sulkimella varustettu RZ67. Vuonna 1975 esitelty, niin ikään yksisilmäinen M645 käytti 6 &times; 4,5 cm kuvakokoa ja muuttui myöhemmin automaattitarkenteiseksi. 

Rullafilmiä käyttävissä ammattikameroissa Mamiyan kilpailijoita olivat Hasselblad, Bronica, Rollei ja Pentax. Kun useimmat tämän koon kameravalmistajat siirtyivät digitaaliaikaan suunnittelemalla olemassa oleviin kamerarunkoihinsa filmikasetin sijaan kiinnitettäviä ”digiperiä”, Mamiya kehitti ensimmäisen digikameransa ZD:n (2004) puhtaalta pöydältä. Siihen sopivat kuitenkin 645-mallin automaattitarkenteiset objektiivit. Mamiya suunnitteli kameroihinsa myös digiperiä, mutta ne tulivat aluksi markkinoille digitekniikan nopeasta kehityksestä jo valmiiksi jälkeen jääneinä.

## Lähteet

## Aiheesta muualla

## Kirjallisuutta
*Shell, Bob (1992). *Mamiya Medium Format Systems*. Hove Pro Guides. Hove Books. .
Limassolin suolajärvi

**Limassolin suolajärvi** () eli **Akrotírin suolajärvi** (Αλυκή Ακρωτηρίου, *Alykí Akrotiríou*) on suolajärvi Kyproksen saarella. Se on Kyproksen suurin järvi ja koko itäisen Välimeren tärkeimpiä kosteikkoalueita. Järven pinta-ala on noin 10,65 km².

Limassolin suolajärvi sijaitsee Kyproksen eteläosassa Akrotírin niemimaalla Isolle-Britannialle kuuluvalla Akrotírin tukikohta-alueella. Se on yksi Kyproksen kahdesta suuresta suolajärvestä; toinen on Lárnakan suolajärvi. Limassolin suolajärvi on näistä kahdesta hieman vähäsuolaisempi. Järvi täyttyy talvella ja kuivuu kesällä lähes kokonaan. Suolajärven pinta on noin 2,5 metriä merenpinnan alapuolella. Sen syvyys on suurimmillaankin vain noin metri.

Järvi on merkittävä lintualue erityisesti marras-maaliskuussa. Se on suojeltu Ramsarin sopimuksella.

## Lähteet

## Aiheesta muualla
Marathása

**Marathása** (Μαραθάσα eli Κοιλάδα Μαραθάσας, *Koiláda Marathásas*) on laakso Tróodos-vuoristossa Kyproksen saarella. Sen nimi tulee oletettavasti alueella kasvavasta fenkolista (*márathos*). Alueen suurimpia kyliä ovat Kalopanagiótis, Moutoullás, Oíkos, Pedoulás ja Pródromos.

## Lähteet

## Aiheesta muualla
Akrotíri (Limassol)

**Akrotíri** () on kylä ja kyläyhdyskunta (*koinótita*) Limassolin alueella Kyproksen tasavallassa Kyproksen saarella. Sen väkiluku on  (2011). 

Akrotíri (”Niemi”) sijaitsee **Akrotírin niemimaalla** Kyproksen etelärannikolla Isolle-Britannialle kuuluvalla Akrotírin tukikohta-alueella. Alueen nähtävyyksiin kuuluu muun muassa Kissojen Pyhän Nikolaoksen luostari (*Moní Agíou Nikoláou ton Gáton*). Se muistaa kissoja, jotka keisarinna Helena legendan mukaan tuotti saarelle tarkoituksena päästä eroon sitä vaivanneista käärmeistä. Niemellä kylän pohjoispuolella sijaitsee saaren suurin järvi Limassolin suolajärvi (myös Akrotírin suolajärvi).

## Lähteet

## Aiheesta muualla
Pelo

**Pelo** voi tarkoittaa seuraavia:

;sukunimenä:
* Carl Pelo, suomalainen kapteeni ja asesuunnittelija
* Riikka Pelo (s. 1972), kirjailija
* Riku Pelo (s. 1974), suomalainen oopperalaulaja, baritoni
* Roope Pelo (s. 1976), suomalainen laulaja, tenori

;muita merkityksiä:
* Pelo, Carl Pelon suunnittelema konepistooli.
Moutoullás

**Moutoullás** () on kylä ja kyläyhdyskunta (*koinótita*) Nikosian alueella Kyproksen tasavallassa Kyproksen saarella. Sen väkiluku on  (2011). 

Moutoulláksen kylä sijaitsee Kyproksen läntisissä keskiosissa Tróodos-vuoristossa Marathásan laaksossa linnuntietä noin 56 kilometriä länsilounaaseen pääkaupunki Nikosiasta. Kylän nähtävyyksiin kuuluu Neitsyt Marian kirkko (*Panagía tou Moutoullá*), joka on yksi Unescon maailmanperintöluetteloon kuuluvista Tróodoksen maalatuista kirkoista.

## Lähteet

## Aiheesta muualla
Ómodos

**Ómodos** () on kylä ja kyläyhdyskunta (*koinótita*) Limassolin alueella Kyproksen tasavallassa Kyproksen saarella. Sen väkiluku on  (2011). 

Ómodoksen kylä sijaitsee Tróodos-vuoristossa Kyproksen lounaisissa keskiosissa noin 42 kilometriä luoteeseen Limassolin kaupungista. Se on rakennettu noin 810 metrin korkeuteen merenpinnasta laskettuna. Kylä on syntynyt bysanttilaisen ajan lopulla tai frankkivallan ajan alkupuolella. Kylän tärkein nähtävyys on Pyhän Ristin luostari (*Tímios Stavrós*). Seutu tunnetaan viininviljelystä ja hedelmäpuista.


Omodos_street_2010_6.jpg|Ómodoksen kylää.
Omodos, Cyprus - panoramio (24).jpg|Ómodoksen kylää.
Omodos, Cyprus - panoramio (32).jpg|Ómodoksen kylää.
ZyHeiligkreuzkloster01.jpg|Pyhän Ristin luostari.


## Lähteet

## Aiheesta muualla

* Omodos Village. Kylän turismisivusto.
Álvaro Odriozola

**Álvaro Odriozola Arzallus** (s. 14. joulukuuta 1995 San Sebastián, Gipuzkoa) on espanjalainen jalkapalloilija. Hän pelaa oikeana laitapuolustajana ja edustaa espanjalaisseura Real Sociedadia.

Odriozola on Real Sociedadin kasvatti. Hän debytoi seuran edustusjoukkueessa 16. tammikuuta 2017 Primera Divisiónin ottelussa Málagaa vastaan. Hän pelasi kahden kauden aikana 50 ottelua La Ligassa ja kuusi ottelua Eurooppa-liigassa, jossa hän teki yhden maalin. Kesällä 2018 hän siirtyi Real Madridiin, jossa hän on pelannut kahden kauden aikana La Ligassa 18 ottelua ja Mestarien liigassa neljä ottelua. Kevätkaudella 2020 hän pelasi lainalla saksalaisseura Bayern Münchenissä kolme ottelua Bundesliigassa sekä yhden cup-ottelun ja yhden Mestarien liigan pelin. Bayern voitti kaikki nämä kilpailut.

Odriozola kuului alle 21-vuotiaiden EM-hopeaa saavuttaneeseen Espanjan joukkueeseen vuonna 2017. Miesten maajoukkueessa hän debytoi 6. lokakuuta 2017 MM-karsintaottelussa Albaniaa vastaan. Hänet nimettiin Espanjan 23 pelaajan miehistöön kesän 2018 MM-kilpailuihin mutta hän ei pelannut turnauksessa yhtään ottelua.

## Lähteet

## Aiheesta muualla
*
Pétra tou Romioú

**Pétra tou Romioú** (, ”Kreikkalaisen kivi”) on ranta ja joukko kalliomuodostelmia Kyproksen saarella. Ranta esiintyy tarinoissa jumalatar Afroditen synnyinpaikkana tai oikeammin paikkana, jossa tämä rantautui Kyprokselle synnyttyään meren vaahdosta. Pétra tou Romioún alue muodostaa kansallispuiston nimellä **Pétra tou Romioún kansallispuisto** (Εθνικό Δασικό Πάρκο Πέτρα του Ρωμιού, *Ethnikó Dasikó Párko Pétra tou Romioú*).

Pétra tou Romioún ranta sijaitsee Kyproksen lounaisrannikolla noin 22 kilometriä kaakkoon Páfoksesta. Se on lähellä Koúklian kylää, jonka paikalla antiikin aikana sijaitsi Afroditeen yhdistetty ja Afroditen pyhäköstä tunnettu Palaipafoksen kaupunki. Pétra tou Romioún kansallispuiston pinta-ala on 349,2 hehtaaria.

Paikalla meressä on useita huomiota herättäviä kalliomuodostelmia. Myöhemmän legendan mukaan kivet olisivat päätyneet mereen bysanttilaisella ajalla, kun paikallinen sankari Digenes Akritas heitti ne sinne estääkseen arabien rantautumisen saarelle. Tästä kallio sai nimen ”Kreikkalaisen kivi” (*Romiós* eli ”roomalainen” viittasi keskiajalla bysanttilaiseen eli kreikkalaiseen).


Aphrodites Rock.jpg|”Afroditen kallio” idästä.
Aphrodite's Birthplace - panoramio (8).jpg|”Afroditen kallio” lännestä.


## Lähteet

## Aiheesta muualla
Sotíra (Limassol)

**Sotíra** () on kylä ja kyläyhdyskunta (*koinótita*) Limassolin alueella Kyproksen tasavallassa Kyproksen saarella. Sen väkiluku on  (2011).

Sotíran kylä sijaitsee linnuntietä noin 18 kilometriä länteen Limassolin kaupungista. Kylä on osaksi Limassolin alueella ja osaksi Isolle-Britannialle kuuluvalla Akrotírin tukikohta-alueella.

## Lähteet

## Aiheesta muualla
Sotíra

**Sotíra** (, ”Pelastaja”, ”Vapahtaja”) voi viitata seuraaviin paikkoihin:

* Sotíra, kylä ja kunta Famagustan alueella Kyproksen saarella
* Sotíra, kylä Limassolin alueella Kyproksen saarella
Sendlingin murhan yö

Sendlingin murhan yö (Saksaksi: Sendlinger Mordweihnacht) oli vuonna 1705 Sendlingissä kaksi kilometriä lounaaseen Munchenissa tapahtunut verilöyly. Baijerin kansannousun aikana Itävallan valtaa vastustava talonpoikaisarmeija oli marssinut Müncheniin mutta joutui petetyksi ja teurastetuksi. 

Noin 1&nbsp;100 talonpoikaa sai surmansa.

Tapahtumasta on tullut tunnettu aihe saksalaisessa kulttuurissa.

## Lähteet
* Darwin Porter, Danforth Prince. Frommer's Munich & the Bavarian Alps Volume 349 of Frommer's Complete Frommer's Series. Frommer's, 2007. ,
Pimeyden valtias

**Pimeyden valtias** (engl. *Prince of Darkness*) on vuonna 1987 valmistunut yhdysvaltalainen yliluonnollinen kauhuelokuva. Sen on ohjannut ja käsikirjoittanut John Carpenter. Pääosissa esiintyvät Donald Pleasence, Lisa Blount, Victor Wong, Dirk Blocker ja Jameson Parker. Pienessä sivuroolissa nähdään myös rockmuusikko Alice Cooper. Elokuva on toinen osa Carpenterin niin kutsuttua apokalypsi-trilogiaa. Trilogian ensimmäinen osa on *[[The Thing – ”se” jostakin]]* (1982) ja sen päätösosa *[[Hulluuden syövereissä]]* (1995). 

## Juoni
Kaksituhatta vuotta salassa pidetyn uskonlahkon, Unen veljeskunnan, pappi kuolee jättäen jälkeensä päiväkirjan ja avaimen salaiseen kammioon kirkon kellarissa. Pappi, joka saa käsiinsä päiväkirjan, huolestuu ja ottaa yhteyttä teoreettisen fysiikan guruun, professori Birackiin (Victor Wong). Tämä tulee etevämpine oppilaineen kirkkoon tekemään tieteellisiä kokeita kammiossa olevasta salaperäisestä lieriöstä. Muinaisen kirjoituksen mukaan lieriössä on Saatanan poika, jonka tarkoituksena on vapauttaa isänsä pimeältä puolelta. Tiedemiehet eivät aluksi suostu uskomaan tätä, mutta joutuvat muuttamaan kantaansa tapahtumien edetessä.

## Aiheesta muualla

* Pimeyden valtias Internet Movie Databasessa (IMDb.com) (englanniksi)

## Lähteet
Gustav Willman Borvik

**Gustav Willman Borvik** (s. 8. joulukuuta 1998 Lillehammer, Norja) on norjalais-ruotsalainen jääkiekkoilija. Hän on pelipaikaltaan keskushyökkääjä, mutta Willman Borvik osaa pelata myös laidassa.

## Ura
### Seuraura
Willman Borvik on Lillehammer IK:n kasvatti. Hän siirtyi jo hyvin nuorena Ruotsiin ja IFK Oren junioreihin. Kaudeksi 2014–2015 Willman Borvik siirtyi Mora IK:n J18-junioreihin. Hän pelasi kauden aikana myös yhden ottelun Orsa IK:n J18-junioreissa. Kaudella 2015–2016 Willman Borvik oli Moran paras syöttäjä ja toiseksi paras pistemies Niklas Sandberg Örnmarkerin jälkeen. Kaudeksi 2016–2017 hän siirtyi Luleå HF:n J20-junioreihin.

Lincoln Stars varasi Willman Borvikin 362. pelaajana USHL:n varaustilaisuudessa 2017. Hän jatkoi kaudella 2017–2018 uraansa kuitenkin Luulajassa. Willman Borvik nousi seuran J20-junioreiden varakapteeniksi. Hän jakoi tehoilla 12+19=31 Luulajan sisäisen pistepörssin toisen sijan Lucas Jideniuksen kanssa edellään vain Christoffer Björk. Willman Borvik debytoi kauden aikana myös seuran SHL-joukkueessa, jossa hän sai tililleen kuusi runkosarjaottelua. Willman Borvik teki SHL-debyyttinsä 26. lokakuuta 2017 Malmö Redhawksia vastaan.

Kaudeksi 2018–2019 Willman Borvik siirtyi 1+1-vuotisella ja elokuun 2018 loppuun asti ulottuvan try-outin sisältävällä sopimuksella SM-liigajoukkue Vaasan Sportiin. Hän sai koejaksonsa päätteeksi jatkosopimuksen. Willman Borvik pelasi SM-liigassa 11 runkosarjaottelua tehden kaksi syöttöpistettä. Hän pelasi kauden aikana miesten pelejä myös yhden ottelun verran lainalla Mestis-joukkue Kokkolan Hermeksessä. Valtaosan kaudestaan Willman Borvik pelasi Sportin A-nuorissa, jossa hän voitti SM-pronssia. Seura ei kauden päätteeksi käyttänyt Willman Borvikin sopimuksessa ollutta optiota.

Willman Borvik siirtyi kaudeksi 2019–2020 kaksivuotisella sopimuksella Ruotsin toiseksi korkeimmalle sarjatasolle HockeyAllsvenskanin nousijajoukkue Kristianstads IK:hon.

### Maajoukkueura
Willman Borvik edusti Norjaa alle 20-vuotiaiden IA-divisioonan MM-kilpailuissa vuonna 2017. Hän jakoi joukkueensa sisäisen tehotilaston voiton seitsemän muun pelaajan kanssa lukemalla +1. Willman Borvik on toiminut myös Norjan kapteenina. Hän pelasi myös alle 18-vuotiaiden IA-divisioonan MM-kilpailuissa vuonna 2016, jolloin Willman Borvik toimi Norjan varakapteenina. Yhteensä hän on pelannut 13 nuorten ja 15 poikien maaottelua.

## Muuta
Willman Borvikin isoveli Robert on pelannut puolustajana Ruotsin alemmissa sarjoissa.

## Tilastot

## Lähteet
*
*
*

### Viitteet
Gustave Comte

**Gustave Comte** (30. maaliskuuta 1874 Montreal, Kanada – 14. helmikuuta 1932 Montreal, Kanada) oli kanadalainen musiikkikriitikko ja -pedagogi sekä libretisti. Hän jätti oikeustieteelliset opintonsa kesken omistautukseen musiikki- ja teatterijournalismille, jota hän harjoitti useissa lehdissä Montrealissa ja Ottawassa. Hän opetti musiikin historiaa Montrealin konservatoriossa (Conservatoire de musique du Québec) vuodesta 1905. Hänen kirjoituksensa ovat arvokkaita tietolähteitä Montrealin muusikoista ja musiikkielämästä 1800-luvun lopusta 1930-luvun alkuun. Hän kirjoitti aktiivisesti vähemmän tunnetuista esiintyjistä ja säveltäjistä, jotka olisivat ansainneet hänen mielestään laajemman suosion, ja hän edisti musiikkia suosineiden salien ja teatterien rakentamista.

Comte kirjoitti joitain librettoja operetteihin, muun muassa Émiliano Renaud'n *Sandwichiin*. Hänen ensimmäinen vaimonsa oli Jean A. Duquetten tytär ja Calixa Lavalléen sisaruksen tytär Blanche Duquette.

## Lähteet
Heliakkinen nousu

**Heliakkinen nousu** on tilanne, jossa taivaankappale, esimerkiksi tähti, nousee aamulla vähän ennen Aurinkoa niin, että sen voi havaita ennen kuin Aurinko valaisee taivaan. Taivaankappaleen heliakkisella nousulla viitataan ensimmäiseen päivään, jolloin kyseinen taivaankappale voidaan nähdä aamutaivaalla. Sitä edeltävinä aamuina Aurinko vielä nousi samanaikaisesti sen kanssa tai vain vähän myöhemmin, estäen sitä näkymästä. Muutos johtuu siitä, että Aurinko liikkuu tähtien suhteen itään noin asteen verran päivässä.

Kohteiden heliakkista nousua on käytetty vuodenaikojen ajoittamiseen monessa kulttuurissa. Esimerkiksi muinaiset egyptiläiset käyttivät Siriuksen heliakkista nousua merkkinä Niilin tulvien alkamista. Etelässä, jossa hämärä on hyvin lyhyt, tähdet näkyvät vielä juuri ennen auringonnousua. Suomessa heliakkista nousua on vaikea käyttää ilmiöiden ajoittamiseen, sillä hämärä kestää pitkään ja taivas vaalenee jo kauan ennen auringonnousua.

## Lähteet
Ulosottomiehet (televisiosarja)

**Ulosottomiehet** () on brittiläinen tosi-tv-dokumenttisarja. Sarjassa seurataan ylioikeuden () ulosottomiesten työtä, kun he menevät ihmisten luo ulosottamaan heiltä esimerkiksi tavaroita tai talon, koska he eivät ole maksaneet velkojaan ja/tai ovat muutoin kieltäytyneet luovuttamasta omaisuuttaan.

Yhdistyneessä kuningaskunnassa sarjaa esittää Channel 5. Suomessa sarjaa esittää Sub.

## Lähteet
Dana Zemtsov

**Dana Zemtsov** (s. 1992 Ciudad de México, Meksiko) on alankomaalainen alttoviulisti. Hän sai 5-vuotiaana varhaisimman musiikinopetuksensa isoäidiltään ja vanhemmiltaan, joista molemmat, Mihail Zemtsov ja Julia Dinerstein, ovat alttoviulisteja. Hänen opettajinaan ovat sittemmin toimineet Bruno Giuranna, Atar Arad, Sven Arne Tepl ja Michael Kugel. Hän soittaa Sartory-alttoviulua, jonka lahjoitti hänelle Alankomaiden soitinrahasto.

Zemtsov on voittanut lukuisia kansainvälisiä kilpailuja. Hän on esiintynyt muiden muassa Janine Jansenin ja Martin Frostin kanssa kamarimuusikkona, pitänyt resitaalin New Yorkin Carnegie Hallissa ja tulkinnut Béla Bartókin alttoviulukonserton Concertgebouw-orkesterin pääsallissa, Amsterdamissa. Vuonna 2012 hän solmi eksklusiivisen kolmea levyä koskevan levytyssopimuksen Channel Classics Recordsin kanssa.

## Lähteet

## Aiheesta muualla
* AllMusic.com: Dana Zemtsov
Treis Eliés

**Treis Eliés** () on kylä ja kyläyhdyskunta (*koinótita*) Limassolin alueella Kyproksen tasavallassa Kyproksen saarella. Sen väkiluku on 25 (2011). 

Treis Eliés, suomeksi ”Kolme oliivipuuta”, sijaitsee Tróodos-vuoristossa Marathásan laaksossa noin kuusi kilometriä länteen Ólympos-vuoren huipusta. Kylä on rakennettu noin 800 metrin korkeuteen merenpinnasta laskettuna. Kylän nähtävyyksiin kuuluvat muun muassa Arkkienkeli Mikaelin (*Archángelos Michaíl*) kirkko 1600/1700-luvulta sekä Pyhän Paraskevan (*Agía Paraskeví*) kirkko 1600-luvulta.

## Lähteet

## Aiheesta muualla
Juurinilurit

**Juurinilurit** (*Hylastes*) on kovakuoriaisten lahkoon kuuluva kaarnakuoriaissuku. Sukuun kuuluvien lajien määrä vaihtelee eri lähteissä.

## Sukuun kuuluvia lajeja
*Mustaniluri  (*Hylastes ater*) 
*Männynniluri  (*Hylastes brunneus*) 
*Kuusenniluri (*Hylastes cunicularius*) 
*Hylastes attenuatus 
*Hoikkaniluri (*Hylastes angustatus*) 
*Himmeäniluri (*Hylastes opacus*) 
*Hylastes plumbeus 

## Aiheesta muualla
*Laji.fi: Juurinilurit (''Hylastes'')
*ITIS: Hylastes 
*Bug Guide: Genus Hylastes 
*University of Michigan, Animal Diversity Web (ADW): Hylastes 
*Pherobase: Semiochemicals of Genus Hylastes
Desire (Hurtsin albumi)

__NOTOC__

**Desire** on englantilaisen synth pop duo Hurtsin neljäs studioalbumi, jonka julkaisi Columbia Records 29. syyskuuta 2017. Albumilta julkaistiin kolme singleä: "Beautiful Ones", "Ready to Go" ja "Chaperone". He kokivat albumin sanoitusten olevan henkilökohtaisempia kuin ennen, yhtyeen jäsen Adam Anderson on taistellut masennuksen ja ahdistuksen parissa.

## Kappaleet
#
#
#
#
#
#
#
#
#
#
#
#
#

## Arvostelut
* Metacritic: 61/100
* Soundi: 

## Lähteet
Tōkyō metron Nanboku-linja

**Nanboku-linja** () on Tōkyō metron liikennöimä metrolinja Tokiossa, Japanissa. Sen nimi tarkoittaa ’etelä–pohjoislinjaa’, ja sen reitti kulkeekin etelä–pohjoissuuntaisesti Shinagawan erillisalueen Meguron metroasemalta keisarillisen palatsin länsipuolitse pohjoiseen Kitan erillisalueen Akabane-Iwabuchin metroasemalle. Linjalla on 19 asemaa ja se on 21,3 kilometriä pitkä.

Vuonna 2016 linjalla ajettiin noin 1&nbsp;198&nbsp;287&nbsp;000 matkustajakilometriä, joten se oli Tōkyō metron linjoista vähiten käytetty. Tästä huolimatta sen täyttöaste oli aamun ruuhka-aikana 153 prosenttia kapasiteetista.

## Lähteet

## Aiheesta muualla
Avalon (yhtye)

**Avalon** (myös nimellä **Timo Tolkki's Avalon**) on suomalainen Timo Tolkin perustama sinfonista metallia soittava yhtye.

## Julkaisut
### Albumit
* 
* 
* 
* 

## Aiheesta muualla
* 
*
Tōzai-linja

**Tōzai-linja** (, ’itä–länsilinja’) voi tarkoittaa seuraavia rautatie- tai metrolinjoja:

*, JR Nishi-Nihonin liikennöimä rautatielinja pääosin Japanin Osakan prefektuurissa
*Tōzai-linja, Kioton metron linja Japanin Kiotossa
*Tōzai-linja, Sapporon metron linja Japanin Sapporossa
*Tōzai-linja, Sendain metron linja Japanin Sendaissa
*Tōzai-linja, Tōkyō metron liikennöimä Tokion metron linja Japanin Tokiossa
*Hanshin-rautateiden Kōbe-pikalinja eli Tōzai-linja, Hanshin-rautateiden linja Japanin Hyōgon prefektuurissa
Nanboku-linja

**Nanboku-linja** (, ’etelä–pohjoislinja’) voi tarkoittaa seuraavia rautatie- tai metrolinjoja:

*Nanboku-linja, Sendain metron linja Japanin Sendaissa
*Nanboku-linja, Sapporon metron linja Japanin Sapporossa
*Nanboku-linja, Tōkyō metron liikennöimä Tokion metron linja Japanin Tokiossa
*Kita-Ōsaka kyūkō -rautateiden ainoa linja, Nanboku-linja, Japanin Osakan prefektuurissa
*Kōbe-rautateiden Kōbe-pikalinja eli Nanboku-linja, rautatielinja Japanin Kōbessa
Jean A. Duquette

**Jean** (myös *John*) **Alfred Duquette** (15. maaliskuuta 1853 Oswego, New York, Yhdysvallat – 10. toukokuuta 1902 Montreal, Kanada) oli kanadalaistunut viulisti, alttoviulisti ja musiikkipedagogi. Saavuttuaan Montrealiin vuoden 1865 paikkeilla hän opiskeli vuosina 1865–1871 viulunsoittoa Jules Honen johdolla. Seuraavat kaksi vuotta hän vietti Bostonin konservatoriossa, josta sai diplominsa.

Duquette opetti eri opinahjoissa viulun-, pianon- ja mandoliininsoittoa sekä säestämistä. Hänen oppilaidensa joukossa olivat Albert Chamberland ja Camille Couture. Duquette oli ensimmäinen viulisti jousikvartetissa, jonka perustivat vuonna 1890 hänen kanssaan viulisti Isaac Silverstone, alttoviulisti Cathcart Wallace ja sellisti Louis Charbonneau. Duquette oli mukana perustamassa Montrealin sinfoniaorkesteria, jossa hän soitti alttoviulistien sektiossa. Hän toimi orkesterin puheenjohtajana vuosina 1894–1896. Hän oli myös Montrealin musiikkiliiton puheenjohtaja. Vuosina 1899–1901 hän osallistui kamarimusiikkikonsertteihin, joissa hän esiintyi kvartetissa Otto Zimmermannin, Herbert Spencerin ja Charbonneaun kanssa. 

Kesäkuussa 1878 Duquette meni naimisiin pianisti-laulaja Cordélia Lavalléen kanssa, joka oli Calixa Lavalléen sisko. Duquetten ja hänen vaimonsa tytär Blanche Duquette oli pianisti, joka meni vuonna 1900 naimisiin musiikkikriitikko Gustave Comten kanssa. Jean A. Duquetten veli oli Ellsworth Duquette, ja hänen poika oli Raoul Duquette.

## Lähteet
Herbert Spencer (muusikko)

**Herbert Spencer** (28. helmikuuta 1875 Liverpool – 24. joulukuuta 1945 Montreal) oli kanadalaistunut viulisti, säveltäjä ja kapellimestari. Hän opiskeli lapsena viulunsoittoa Henry Lawsonin, pianonsoittoa Helen Beerin ja musiikin teoriaa W. J. Doranin johdolla. Hän muutti vuonna 1891 Kanadaan, jossa häntä opettivat Montrealissa Horace Reyner ja Charles O'Neill. 

Spencer loi pitkän uran teatterin ja hotelliorkesterin johdossa. Hän oli myös orkesteriesitysten radiolähetysten pioneeri 1920-luvulla. Hän toimi parin vuosikymmenen ajan teatterituottajapari Sparrow ja Jacobsin musiikillisena johtajana. 

Spencer perusti vuonna 1899–1904 Montrealissa toimineen pianotrion, jossa hän soitti viulua, Louis Charbonneau selloa ja Mrs. Turner pianoa. Hänen omien teostensa käsikirjoituksia on säilyttänyt CBC. Joitain hänen kappaleistaan ja sovituksistaan kuultiin CBC:n radiossa. Teosten joukossa on julkaisematon operetti *The Cavaliers* (W. A. Tremayne). Laulun "The Wreck of the Julie Plante" (William Henry Drummond) lauloi Pauline Donalda Russell-teatterissa Ottawassa vuonna 1915.

## Lähteet
Tōkyō metron Hanzōmon-linja

**Hanzōmon-linja** () on Tōkyō metron liikennöimä metrolinja Tokiossa, Japanissa. Sen reitti kulkee lounaasta Shibuyan erillisalueen Shibuyan metroasemalta keisarillisen palatsin pohjoispuolitse Hanzōmonin metroaseman kautta itään Sumidan erillisalueen Oshiagen metroasemalle. Linjalla on 14 asemaa ja se on 16,8 kilometriä pitkä.

Vuonna 2016 linjalla ajettiin noin 1&nbsp;932&nbsp;168&nbsp;000 matkustajakilometriä. Sen täyttöaste oli aamun ruuhka-aikana 170 prosenttia kapasiteetista.

## Lähteet

## Aiheesta muualla
Ancient Bards

**Ancient Bards** on italialainen vuonna 2006 perustettu sinfonista metallia soittava yhtye.

## Historia
Yhtyeen perusti vuonna 2006 kosketinsoittaja Daniele Mazza. Yhtyeeseen liittyivät basisti Martino Garattoni, laulaja Sara Squadrani, rumpali Alessandro Carichini, sekä kitaristit Claudio Pietronik ja Fabio Balducci. Carichinin tilalle tuli Federico Gatt kun Carichini lähti yhtyeestä henkilökohtaisten syiden vuoksi. Yhtyeen ensimmäinen albumi *The Alliance of the Kings* julkaistiin vuonna 2010.

## Julkaisut
### Albumit
* 
* 
* 
* 
* 

## Lähteet

## Aiheesta muualla

* 
* 
* http://www.peek-a-boo-magazine.be/en/interviews/ancient-bards/
Raoul Duquette

**Raoul Duquette** (1879 Montreal, Kanada – 9. toukokuuta 1962 Montreal, Kanada) oli kanadalainen sellisti ja musiikkipedagogi. Hän sai musiikin perusteiden opetusta isältään Jean A. Duquettelta ja opiskeli sellonsoittoa Gustave Labellen johdolla. Sittemmin hän jatkoi sellonsoittoa Édouard Jacobsin opettamana Ghentin konservatoriossa (1901–1904). 

Duquette oli Covent Gardenin orkesterin jäsenenä vuosina 1904–1910. Palattuaan Montrealiin hän esiintyi solistina ja orkesterisoittajana sekä opetti McGillin yliopistossa. Hän oli Montrealin orkesterin perustajajäsen, yksi César Franck -trion perustajista yhdessä Leon Kofmanin ja Blanche Hardy-Laurendeaun kanssa vuonna 1917 sekä Chamberland-jousikvartetin jäsen (1920–1925). Hän levytti "Annie Laurie" -laulun sellosovituksen.

Duquetten setä oli Ellsworth Duquette.

## Lähteet
Frontschwein

__NOTOC__
**Frontschwein** on ruotsalaisen black metal -yhtyeen Mardukin 13. studioalbumi. Se julkaistiin 19. tammikuuta 2015 Century Media Records -levy-yhtiön kautta.

## Kappaleet

## Arvostelut
* Inferno: 
* Kaaoszine: 9½/10
* Metalliluola: 9/10

## Lähteet
* 

### Viitteet

## Aiheesta muualla
* 
*
François Joseph Clozel

**Marie François Joseph Clozel** (29. maaliskuuta 1860 Annonay – 10. toukokuuta 1918 Rabat) oli ranskalainen upseeri ja siirtomaavirkailija.

François Joseph Clozel opiskeli arabiaa Pariisin Itämaisten kielten koulussa ja suoritti asepalveluksensa Algeriassa. Vuonna 1892 hän osallistui tutkimusmatkaan Tšadiin ja Kongoon, ja vuosina 1894–1895 hän johti tutkimusretkikuntaa Kongon pohjoisosaan.

Vuonna 1896 Clozel lähetettiin siirtomaaupseeriksi Norsunluurannikolle, jossa hän johti afrikkalaisten vastarinnan kukistamista Anyin ja Ndenyen alueella. Hänet nimitettiin vuonna 1899 kuvernööri Henri Roberdeaun sihteeriksi, joka käytännössä johti aluetta seuraavan kolmen vuoden ajan. Clozelista tuli Norsunluurannikon väliaikainen kuvernööri vuonna 1902, ja seuraavana vuonna hänet nimitettiin kuvernööriksi. Clozel kehitti alueensa liikenneyhteyksiä, taloutta ja kaupankäyntiä ja pyrki lisäämään sen kansojen tuntemusta ranskalaisten keskuudessa.

Vuonna 1908 Clozel nimitettiin William Pontyn jälkeen Ranskan Sudanin kuvernööriksi. Hän toimi myös Pontyn sijaisena Ranskan Länsi-Afrikan kenraalikuvernöörinä alkuvuodesta 1912. Clozel oli Ranskan Länsi-Afrikan kenraalikuvernöörinä vuosina 1915–1917. Hän kehitti alueen historiallista ja tieteellistä tutkimusta ja kirjoitti myös itse kansatieteellisistä aiheista.

## Lähteet
Jääkiekon maailmanmestaruuskilpailut 2019 – Lohko A

**Jääkiekon maailmanmestaruuskilpailujen 2019 A-lohkossa** pelasivat Kanada, Yhdysvallat, Suomi, Saksa, Slovakia, Tanska, Ranska ja Iso-Britannia.
__NOTOC__
## Sarjataulukko


## Ottelut
:*Mainitut kellonajat ovat paikallista aikaa (UTC+2).*

### Suomi vs. Kanada


### Yhdysvallat vs. Slovakia

### Tanska vs. Ranska

### Saksa vs. Iso-Britannia

### Slovakia vs. Suomi


### Yhdysvallat vs. Ranska

### Tanska vs. Saksa

### Iso-Britannia vs. Kanada

### Yhdysvallat vs. Suomi


### Slovakia vs. Kanada

### Iso-Britannia vs. Tanska

### Saksa vs. Ranska

### Yhdysvallat vs. Iso-Britannia

### Saksa vs. Slovakia

### Kanada vs. Ranska

### Suomi vs. Tanska


### Ranska vs. Slovakia

### Suomi vs. Iso-Britannia


### Tanska vs. Yhdysvallat

### Kanada vs. Saksa

### Iso-Britannia vs. Slovakia

### Saksa vs. Yhdysvallat

### Ranska vs. Suomi


### Ranska vs. Iso-Britannia

### Kanada vs. Tanska

### Suomi vs. Saksa


### Slovakia vs. Tanska

### Kanada vs. Yhdysvallat

## Lähteet
Gabriel Louis Angoulvant

**Gabriel Louis Angoulvant** (8. helmikuuta 1872 Longjumeau – 15. lokakuuta 1932 Pariisi) oli ranskalainen siirtomaavirkailija ja kansalliskokouksen edustaja.

Angoulvant valmistui Pariisin Siirtomaakoulusta ja opiskeli kiinaa Itämaisten kielten koulussa. Hän palveli virkailijana Tonkinissa, Kiinassa ja Djiboutissa ja teki virkamatkoja Ranskan eri siirtomaihin.

Vuonna 1908 Angoulvant nimitettiin François Joseph Clozelin seuraajana Norsunluurannikon kuvernööriksi. Hän tuli tunnetuksi alueen ”rauhoittajana”, joka kävi tuhoamissotia varsinkin baulekansaa vastaan. Angoulvantin väkivaltaiset toimintatavat herättivät arvostelua kotimaassa ja jopa armeijan keskuudessa.

Vuonna 1917 Angoulvant nimitettiin Ranskan Keski-Afrikan kenraalikuvernööriksi. Seuraavana vuonna hän siirtyi Joost van Vollenhovenin seuraajana Ranskan Länsi-Afrikan kenraalikuvernööriksi.

Angoulvant palasi Ranskaan vuonna 1920. Hän toimi Ranskan Intian edustajana Ranskan kansalliskokouksessa vuosina 1924–1928 ja osallistui aktiivisesti maan siirtomaapolitiikkaan.

## Lähteet
Jules Hone

**Jules** (alun perin *Gilles-Joseph*) **Hone** (7. huhtikuuta 1833 Liège – 15. syyskuuta 1913 Montreal) oli viulisti, pedagogi, säveltäjä ja kapellimestari. Hän opiskeli vuosina 1846–1854 viulunsoittoa Liègen konservatoriossa Joseph Dupontin ja vuosina 1854–1856 Brysselin konservatoriossa Hubert Léonardin johdolla. Hän muutti Yhdysvaltoihin vuonna 1856 ja asettui siellä New Yorkiin, jossa toimi vuoteen 1865 Niblo's Gardenin teatteriorkesterissa, joka piti konsertteja ja oopperaesityksiä.

Noin vuonna 1865 Hone muutti Montrealiin, jossa hän omistautui lähinnä opetustyölle luostareissa. Vuosina 1881–1884 hän opetti Collège Sainte-Mariessa ja lisäksi yksityisesti. Hänen oppilaidensa joukossa olivat François Boucher, Oscar Martel, Charles Reichling, Jean Duquette ja poikansa Émile Hone (k. merellä 1883).

Hone perusti amatööriorkesterin ja piti julkisia konsertteja Montrealissa. Hänen kutsustaan belgialaisviulisti Frantz Jéhin-Prume kävi Montrealissa vuonna 1865 ensimmäistä kertaa. Honen teoksia ovat ooppera *The Grande* (1899), Notre-Damen kirkossa esitetty messu, *La Canadienne* (fantasia viululle ja pianolle) ja *Marche militaire nationale chinoise* (1913, omistettu Sun Yat-senille).  

Hone oli Cécile Honen isä.

## Lähteet
Hoitoresistentit sieni-infektiot

**Hoitoresistentit sieni-infektiot** ovat sieni-infektioita, joita ei voi hoitaa tunnetuilla sienilääkkeillä. Toukokuussa 2018 tutkijat varoittivat, että hoitoresistentit sieni-infektiot yleistyvät maailmalla. Resistenssi antifungaalisia aineita vastaan on kasvanut 30 tai 40 vuotta. Laajasti käytetyt atsolit ovat menettämässä tehoaan. Tutkijat sanovat, että yksi syy voi olla antifungaalisten aineiden käyttö maanviljelyssä.

Yhdysvaltojen CDC:n mukaan hoitoresistenteistä sieni-infektioista on tulossa kansanterveysongelma. CDC:n mukaan resistenssi koskee erityisesti *[[Candida]]*-hiivaa, joka aiheuttaa suun ja nielun hiivatulehduksia sekä emättimen hiivatulehdusta. Tiedemiesten mukaan noin 20 prosentilla naisista on jatkuvasti *Candida*-hiivaa vaginassaan ilman oireita. Sieni-infektion leimahtaminen liittyy usein antibioottikuuriin, mutta myös riskiä kasvattavia ovat raskaus, ehkäisypillereiden käyttö, diabetes ja heikentynyt immuunipuolustus esimerkiksi johtuen kemoterapiasta tai HI-viruksesta. Yhdysvalloissa invasiivisen *Candida*-hiivatulehduksen saa 46&nbsp;000 ihmistä joka vuosi. Erään arvion mukaan kuolleisuus on noin 30 prosenttia, mutta siihen vaikuttaa se, että hiivatulehdus iskee herkemmin ennestään sairaisiin. Erään tutkimuksen mukaan kuolleisuus on yksinomaan hiivatulehduksen osalta 19–24 prosenttia.

Yhdysvalloissa verenkiertoon päässyt *Candida*-infektio on yleisin verenkiertoinfektio. Verenkiertoon päästessään se aiheuttaa 3–13 lisäpäivää vuodeosastolla ja hoitaminen tulee maksamaan 6&nbsp;000&nbsp;–&nbsp;29&nbsp;000 Yhdysvaltain dollaria.

Lisäksi *Aspergillus*-bakteerit ovat tulleet yhä resistentimmiksi atsoleille. *Aspergillus*-infektioihin liittyy myös korkea kuolleisuus. Hoitoresistentti *Aspergillus*-infektio voi kehittyä ihmiselle joka on käyttänyt aikaisemmin antifungaalisia lääkkeitä.

## Katso myös
*Antibioottiresistenssi

## Lähteet
Tsinebi

**Tsinebi**  eli **zinebi** ((C4H6S4N2Zn)n) on sinkin ja etyleenibistiokarbamiinihapon suola. Yhdistettä käytetään maataloudessa fungisidina, mutta esimerkiksi Euroopan unionin ja Yhdysvaltojen alueella tsinebin käyttö on kiellettyä.

## Ominaisuudet
Huoneenlämpötilassa tsinebi on kellertävää kiteistä ainetta. Rakenteeltaan se on polymeerimäinen suola. Tsinebi on käytännöllisesti katsoen veteen liukenematonta, mutta se liukenee muun muassa pyridiiniin, kloroformiin ja bentseeniin sekä rikkihiileen. Tsinebin fungisidiset ominaisuudet perustuvat siihen, että se estää niiden soluhengityksen. Yhdiste hajoaa aktiivisiksi metaboliiteiksi esimerkiksi etyleenitiuraamimonosulfidiksi. Tsinebi on aktiivinen useita sieniä ja homeita vastaan.

## Valmistus ja käyttö
Tsinebiä voidaan valmistaa sinkkisulfaatin ja etyleenibistiokarbamiinihapon tai sen natriumsuolan eli nabaamin välisellä reaktiolla. Yhdistettä käytetään sienitauteja vastaan muun muassa kasvis-, hedelmä-, viini- ja koristekasviviljelmillä. Yhdiste levitetään jauheena. Tsinebi on sallittu käytettäväksi muun muassa Kanadassa, Intiassa, Australiassa ja Uudessa-Seelannissa. Yhdysvalloissa tsinebin käyttö muuten kuin viiniviljelmillä kiellettiin vuonna 1993 ja myös viininviljelyssä vuonna 1997. Euroopan unionin alueella yhdisteen käyttö kiellettiin vuonna 2001.

## Lähteet

## Aiheesta muualla
*PubChem: Zineb 
*Kyoto Encyclopedia of Genes and Genomes (KEGG): Zineb 
*Toxin and Toxin Target Database (T3DB): Zineb
Northrop Grumman B-21 Raider

**Northorp Grumman B-21 Raider** on suunniteltu uusi pommikonetyyppi Yhdysvaltain ilmavoimille. Nimi "Raider" on kunnianosoitus toisen maailmansodan aikaiselle Doolittle Raid -operaatiolle.

Kone on seuraaja Northrop Grumman B-2 Spirit -pommikoneelle, ja se tulee korvaamaan ilmavoimien nykyisen B-1- ja B-2-kaluston. Vanhoja vielä käytössä olevia B-52-koneita ei korvata vaikka ne vähitellen poistuvat palveluksesta.

Kone voi kantaa tavanomaisin räjähtein ja ydinkärjin varustettuja pommeja tai risteilyohjuksia.

## Kehitys
Toukokuussa 2022 Northrop Grumman ilmoitti koneen esittelyn tapahtuvan vuoden 2022 aikana. Ensilento on siirtynyt vuodelle 2023.

Northrop Grumman esitteli koneen yleisölle 2. joulukuuta 2022. Kone on malliltaan lentävä siipi kuten edeltäjänsä B-2, jonka pienempää versiota se muistuttaa. Koneen esittelyssä se oli nähtävillä lyhyesti vain edestäpäin, jonka jälkeen se vietiin takaisin hangaariin suojaan. Aiemmin B-2 -koneen esittelyssä alueella ei ollut lentokieltoa ja se voitiin kuvata ylhäältä päin.

Konetta on kuvailtu maailman ensimmäiseksi "kuudennen sukupolven" sotilaslentokoneeksi mm. kehittyneen häiveteknologiansa ansiosta.
Kone on suunniteltu pitkälle kantamalle, kyvylle selviytyä ja tunkeutua taistelukentälle. Koneessa on kehittynyt verkottumiskyky eri puolustushaarojen tukemiseen. Koneessa on uutta häiveteknologiaa, uusia valmistustapoja ja materiaaleja jotta se voi läpäistä ilmatorjuntajärjestelmät. Koneen arkkitehtuuri on suunniteltu muutoksiin ja uuden tekniikan kehitykseen.

Yhdysvaltain ilmavoimien odotetaan tilaavan vähintään 100 kappaletta uutta konetta, joka maksaa noin 692 miljoonaa dollaria vuoden 2022 dollareilla. Edeltävä B-2 maksoi 737 miljoonaa dollaria vuoden 1997 dollareissa, mutta konetta valmistettiin vain 21 kappaletta.

Koneen ensilento oli 10. marraskuuta 2023 Kaliforniassa.

## Lähteet
USS Miantonomoh

**USS Miantonomoh** voi tarkoittaa seuraavia Yhdysvaltain laivaston aluksia:
*USS Miantonomoh (1863), Miantonomoh-luokan monitori
*USS Miantonomoh (BM-5), Amphitrite-luokan monitori

## Katso myös
*USS Miantonomah
Risteyksessä (albumi)

**Risteyksessä** on suomalaisen laulajan ja lauluntekijän Jonne Aaronin toinen sooloalbumi, joka julkaistiin 31. lokakuuta 2014. Levyn on tuottanut Jimmy Westerlund.

Jonne Aaronin ensimmäinen sooloalbumi *[[Onnen vuodet]]* otti vaikutteita suomalaisesta iskelmämusiikista. *Risteyksessä* sen sijaan on paluu Jonne Aaronin suomirock-juurille, koska hän ei halunnut levyttää kahta iskelmäalbumia peräkkäin.. Jonne Aaron vastaa kaikista albumin sävellyksistä ja sanoituksista ”Ei tää rakkautta oo” -kappaletta lukuun ottamatta, jonka on sanoittanut Mariska. Levyn sanoitukset käsittelevät muutosta ja eroa. Aluksi Jonne Aaron koki kappaleiden olevan liian henkilökohtaisia hänen esitettäväkseen, joten osaa tarjottiin *[[Idols]]*-finalisti Tiina Puskalle. Lopulta Jonne Aaron muutti mielensä ja päätti levyttää kappaleet itse. Puska kuitenkin vierailee kappaleella ”Aika vie sut pois”.

*Risteyksessä* nousi julkaisuviikollaan Suomen virallisen albumilistan neljännelle sijalle, ja se myi kultaa. Yhteensä listaviikkoja levylle kertyi 29.

Albumilta julkaistiin neljä singleä. ”Yksin” nousi neljäksi viikoksi Suomen kaupallisten radiokanavien soitetuimmaksi kappaleeksi, ja se pysyi radiosoittolistalla 36 viikkoa. Kappale nousi myös latauslistan toiselle sijalle ja striimasi kultaa. ”Ota mut” nousi radiosoittolistan sijalle kolme ja striimasi myös kultaa.

## Kappaleet
Kaikki san. ja säv. Jonne Aaron, ellei muuta mainittu.

 
## Tekijät

### Muusikot
* Jonne Aaron
* Jimmy Westerlund
* Jaan Wessman
* Janne Kokkonen
* Eljas Tikanmäki
* Jukka Liimatainen
* Tom Diekmeier
* Tiina Puska

### Muut
* Jimmy Westerlund – tuotanto, äänitys, miksaus
* Asko Kallonen – A&R
* Tom Diekmeier – aputuottaja
* Ville Juurikkala – valokuvat, kannet

## Arvostelut
* Soundi: 
* V2.fi: 

## Lähteet
Woo Do-hwan

**Woo Do-hwan** (Hangul: 우도환; s. 12. heinäkuuta 1992 Anyang, Gyeonggi, Etelä-Korea) on eteläkorealainen näyttelijä. Hänet tunnetaan parhaiten rooleistaan tv-sarjoissa *[[Save Me (televisiosarja)|Save Me]] *ja *[[Mad Dog (televisiosarja)|Mad Dog]]*.

## Varhainen elämä ja koulutus

Woo syntyi 12. heinäkuuta 1992. Hän valmistui Dankook Universitystä.

## Filmografia

### Elokuva

### Tv-sarja

## Palkintoja ja nimityksiä

## Lähteet
Áchna

**Áchna** (, ) on kylä ja kyläyhdyskunta (*koinótita*) Famagustan alueella Kyproksen tasavallassa Kyproksen saarella. Pohjois-Kyproksen hallinnon puitteissa se kuuluu Gazimağusan alueeseen. Sen väkiluku on  (2011). 

Áchnan kylä sijaitsee Kyproksen itäosissa. Kylän alkuperäinen nimi on *Áthna* (Άθνα), mikä on mahdollisesti peräisin Athene-jumalattaren nimestä. Varsinainen Áchnan kylä on nykyisin autiokylä ja Turkin miehittämän Pohjois-Kyproksen puolella vuodesta 1974. Asukkaat ovat perustaneet uuden kylän, joka tunnetaan myös nimellä **Dasáki Áchnas** (Δασάκι Άχνας). Se sijaitsee vanhan kylän lähellä Ison-Britannian Dekéleian tukikohta-alueen puolella ().

## Lähteet

## Aiheesta muualla
Ibar

**Ibar** (, ) on joki, joka virtaa läpi itäisen Montenegron, Serbian ja Kosovon. Joen pituus on noin 276 kilometriä.
Agía Varvára (Nikosia)

**Agía Varvára** () on kylä ja kyläyhdyskunta (*koinótita*) Nikosian alueella Kyproksen tasavallassa Kyproksen saarella. Vuoden 2011 väestönlaskennassa kylän väkiluku oli . 

Agía Varváran kylä sijaitsee Kyproksen keskiosissa noin 22 kilometriä etelään pääkaupunki Nikosiasta. Kylä on rakennettu noin 310 metrin korkeuteen merenpinnasta laskettuna. Kylä on saanut nimensä sen Pyhän Barbaran (*Agía Varvára*) kirkosta ja ikonista.

## Lähteet